14. trolejbusu maršruts (Rīga)

**14. trolejbusu maršruts** ir Rīgas sabiedriskā transporta trolejbusu maršruts, kas kursē no Mežciema līdz Esplanādei Rīgas centrā.

14. trolejbusu maršruta kopējais garums ir 20,862 km. Virziena **Mežciems** — **Esplanāde** kopējais garums ir 10,231 km, bet virziena **Esplanāde** — **Mežciems** kopējais garums ir 10,631 km.

Darbdienās pa 14. trolejbusu maršrutu kursē 9 trolejbusi, bet brīvdienās — 3 trolejbusi, kuri pavisam veic 41 reisu.

14. trolejbusu maršrutu apkalpo RP SIA "Rīgas satiksme" 2. trolejbusu parks.

## Vēsture
Maršruts atklāts  un sākotnēji kursēja no Pētersalas ielas līdz Ķeguma ielai. Tas kursēja pa Sverdlova ielu, Komunāru bulvāri, Gorkija ielu, Raiņa bulvāri, Suvorova ielu, Pērnavas ielu, Ļeņina ielu un Biķernieku ielu.

1978. gadā maršrutu novirzīja no Pētersalas uz Centrālo staciju. 1982. gadā to pagarināja līdz Mežciemam, trolejbusi sāka kursēt caur Biķernieku mežu un tad pa Paula Dauges ielu līdz jaunajam galapunktam.

1985. gadā maršruts novirzīts pa tagadējo Brīvības ielu līdz krustojumam ar Dzirnavu ielu, tad pa Gorkija ielu, Raiņa bulvāri, Ļeņina ielu un atpakaļ uz Mežciemu. 1987. gadā atkal notika izmaiņas maršrutā, tas tika novirzīts uz Sarkanarmijas ielu, tad pa Gorkija ielu, Raiņa bulvāri, Ļeņina ielu un tālāk pa maršrutu uz Mežciemu.

1990. gadā maršrutu novirzīja uz tagadējo galapunktu pie Esplanādes (sākotnējais galapunkta nosaukums bija *[[Tērbatas iela (Rīga)|Tērbatas iela]]*). 2003. gada novembrī maršruts virzienā uz Esplanādi tika novirzīts uz Struktoru ielu, tad uz Brīvības gatvi un tālāk pa maršrutu. 2020. gada decembrī pa 14. maršrutu regulāri sāka kursēt posmainie trolejbusi, pirms tam kustību nodrošināja ar divpadsmitmetrīgajiem Škoda 24Tr Irisbus trolejbusiem.

No 2022. gada 23. augusta tika veiktas izmaiņas maršrutā virzienā uz Esplanādi. Lai mazinātu sastrēgumu Struktoru ielas un Brīvības gatves krustojumā ietekmi uz transporta kustību, maršruts virzienā uz Esplanādi tika novirzīts pa Biķernieku un Viļa Ģelbes ielu, uzstādot tur jaunu kontakttīklu un ierīkojot sabiedriskā transporta joslu.

## Maršruts
Virzienā **[[Mežciems (Rīga)|Mežciems]]** — **[[Esplanāde (Rīga)|Esplanāde]]** trolejbusi brauc pa šādām ielām: Hipokrāta iela, Biķernieku iela, Viļa Ģelbes iela, Brīvības gatve, Brīvības iela un Brīvības bulvāris.

Virzienā **Esplanāde** — **Mežciems** trolejbusi brauc pa šādām ielām: Brīvības bulvāris, apgriešanās Brīvības bulvāra un Raiņa bulvāra krustojumā, Brīvības bulvāris, Brīvības iela, Brīvības gatve, Viļa Ģelbes iela, Biķernieku iela un Hipokrāta iela.

## Pieturvietas
[thumb|200px|14. maršruta trolejbuss braucot pa [Brīvības iela (Rīga)|Brīvības ielu.]]
[thumb|200px|14. un 18. maršruta trolejbusu galapunkts [Mežciems (Rīga)|Mežciemā.]]
thumb|200px|14. maršruta trolejbuss Brīvības ielā
thumb|200px|14. maršruta trolejbuss Brīvības ielā, pieturā "Rūpnīca VEF"
thumb|200px|14. maršruta trolejbuss Biķernieku ielā

14. trolejbusu maršrutā pavisam kopā ir 34 pieturas. Virzienā **[[Mežciems (Rīga)|Mežciems]]** — **[[Esplanāde (Rīga)|Esplanāde]]** ir 16 pieturas, bet virzienā **Esplanāde** — **Mežciems** ir 18 pieturas.

## Maršruts ar mainītu virzienu
Virzienā **2. trolejbusu parks ([[Jelgavas iela (Rīga)|Jelgavas ielā]])** — **[[Mežciems (Rīga)|Mežciems]]** trolejbusi brauc pa šādām ielām: Vienības gatve, Jelgavas iela, Akmeņu iela, Valguma iela, Uzvaras bulvāris, Raņķa dambis, K. Valdemāra iela, Vanšu tilts, K. Valdemāra iela, Raiņa bulvāris, Brīvības bulvāris, Brīvības iela, Brīvības gatve, Viļa Ģelbes iela, Biķernieku iela un Hipokrāta iela.

Virzienā **[[Esplanāde (Rīga)|Esplanāde]]** — **2. trolejbusu parks (Jelgavas ielā)** trolejbusi brauc pa šādām ielām: Brīvības bulvāris, Raiņa bulvāris, Emīlijas Benjamiņas iela, Lāčplēša iela, Salu tilts, Mūkusalas iela, Laivu iela un Buru iela.

## Maršruta ar mainītu virzienu pieturvietas
Virzienā **2. trolejbusu parks ([[Jelgavas iela (Rīga)|Jelgavas ielā]])** — **[[Mežciems (Rīga)|Mežciems]]** ir 22 pieturas.

Bet virzienā **[[Esplanāde (Rīga)|Esplanāde]]** — **2. trolejbusu parks (Jelgavas ielā)** ir 10 pieturas.

### Agrākie pieturvietu nosaukumi
* "Planētārījs" (pārdēvēta par "Katedrāle")
* "Katedrāle" (pārdēvēta par "Esplanāde")
* "Brīvības bulvāris" (pārdēvēta par "Tērbatas iela")
* "Rūpnīca "VEF"" (pārdēvēta par "VEF")
* "Vairoga iela" (pieturvieta slēgta)
* "Kapi" (pieturvieta slēgta)
* "89.vidusskola" (pārdēvēta par "Mežciema pamatskola")

### Atsauces

## Ārējās saites
* www.rigassatiksme.lv
* 
* 
* 
*